**CONTRACT DE SERVICII**

**nr.\_\_\_\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_**

Cod CPV principal

**…………..**

**Preambul**

În temeiul Legii nr. 98/2016 privind achizițiile publice cu modificările și completările ulterioare și ale Hotărârii de Guvern nr. 395/2016 cu modificările și completările ulterioare pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de prestare servicii, între:

**Art. 1 PĂRȚI CONTRACTANTE**

**(1) JUDEȚUL BOTOȘANI – CONSILIUL JUDEȚEAN,** cu sediul în municipiul Botoșani, Piața Revoluției nr. 1-3, cod fiscal 3372955, reprezentată prin **DOINA ELENA FEDEROVICI** – Președinte și **MAGDA DIDII** – Director executiv Direcția Buget – Finanțe, în calitate de achizitor,

**și**

**(2)** ........................................................... (*denumirea operatorului economic)* adresă ....................................telefon/fax........................................... număr de înmatriculare .........................cod fiscal................................... cont (trezorerie, bancă) ..........................................reprezentată prin ............................................ *(denumirea conducătorului*), funcția ..................................... în calitate de **prestator**,

pe de altă parte.

**Art. 2. DEFINIȚII**

2.1. În prezentul contract următorii termeni vor fi interpretați astfel:

1. **Contract** – reprezintă prezentul contract și toate anexele sale;
2. **Act adițional:** document ce modifica nesemnificativ termenii și condițiile contractului;
3. **Achizitor și Prestator** - părțile contractante, așa cum sunt acestea definite în preambulul prezentului contract;
4. **Prețul contractului** - prețul plătibil Prestatorului de către Achizitor, în baza contractului pentru îndeplinirea integrală și corespunzătoare a tuturor obligațiilor sale, asumate prin contract sau impuse prin lege;
5. **Garanția de bună execuție** suma de bani care se constituie de către prestator în scopul asigurării autorității contractante de îndeplinirea cantitativă, calitativă și în perioada convenită a contractului;
6. **Conflict de interese** înseamnă orice eveniment influențând capacitatea executantului de a exprima o opinie profesională obiectivă și imparțială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricții sunt de asemenea aplicabile oricăror sub-contractanți, salariați și experți acționând sub autoritatea și controlul executantului;
7. **Despăgubire:** suma, neprevăzută expres în prezentul contract, care este acordată de către instanța de judecată sau este convenită de către părți ca despăgubire plătibilă părții prejudiciate, în urma încălcării contractului de lucrări de către cealaltă parte;
8. **Penalitate contractuală:** despăgubirea stabilită în contractul de lucrări ca fiind plătibilă de către una din părțile contractante către cealaltă parte în caz de neîndeplinire a obligațiilor din contract;
9. **Servicii** - activitățile a căror prestare face obiectul contractului;
10. **Forța majoră** - un eveniment mai presus de controlul părților, care nu se datorează greșelii sau vinei acestora, care nu putea fi prevăzut și care face imposibilă executarea și, respectiv, îndeplinirea contractului. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
11. **Formular de ofertă** - actul juridic prin care Prestatorul și-a manifestat voința de a se angaja din punct de vedere juridic în prezentul contract de achiziție publică, oferta cuprinde propunerea financiară și propunerea tehnică, complet și integral;
12. **Caiet de sarcini** – conține specificațiile tehnice. Specificațiile tehnice reprezintă cerințe, prescripții, caracteristici de natură tehnică, ce permit fiecărui serviciu să fie descris în mod obiectiv astfel încât să corespundă necesității Achizitorului. Specificațiile tehnice definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, cerințe privind impactul asupra mediului, siguranța în exploatare, dimensiuni, terminologie, simboluri, teste și metode de testare, ambalare, etichetare, marcare și instrucțiuni de utilizare a produsului, tehnologii și metode de producție, precum și sisteme de asigurare a calității și condiții pentru certificarea conformității cu standarde relevante sau altele asemenea;
13. **Grafic de prestare a serviciilor** – eșalonarea serviciilor în limita termenului de prestare propus prin ofertă;
14. **Graficul de plăți** – eșalonarea plăților, situațiilor provizorii până la nivelul prețului contractului;
15. **Propunerea tehnică** – parte a ofertei elaborată pe baza cerințelor din caietul de sarcini sau după caz din documentația descriptivă;
16. **Propunerea financiară** - parte a ofertei ce cuprinde toate informațiile cu privire la preț, tarif, toate celelalte condiții financiare și comerciale corespunzătoare satisfacerii cerințelor solicitate prin documentația de atribuire;
17. **Durata contractului** – intervalul de timp în care prezentul contract operează valabil între părți, potrivit legii, ofertei și documentației procedurii de achiziție de la data intrării sale în vigoare și până la epuizarea convențională sau legală a oricărui efect pe care îl produce, inclusiv perioada de garanție și eventualele pretenții fondate pe clauzele sale;
18. **Durata de prestare** - durata de timp angajată prin oferta de prestare conform graficului de eșalonare a serviciilor;
19. **Obiectul contractului** - executarea și finalizarea serviciilor definite în caietul de sarcini;
20. **Zi** - zi calendaristică, dacă nu se prevede în mod expres altfel;
21. **An** – o perioadă de 365 de zile consecutive;

2.2. În prezentul Contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

2.3. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit

**CLAUZE OBLIGATORII**

**Art. 3. OBIECTUL CONTRACTULUI**

3.1. Prestatorul se obligă să presteze ...................................

*.* Serviciile se vor presta în conformitate cu documentația de atribuire, caietul de sarcini, cu respectarea reglementărilor legale în vigoare și obligațiile asumate prin prezentul contract, după cum urmează:

**.** **ETAPA I**

 1.1.Tema de proiectare;

 1.2.Studii topografice, vizate de OCPI;

 1.3.Studii geotehnice (inclusiv verificarea la exigența Af);

 1.4.Documentații pentru obținere avize, acorduri, autorizații + taxe;

 1.5.Evaluarea Impactului asupra Mediului

 1.6.STUDIUL DE FEZABILITATE;

 **ETAPA II**

 2.1.Realizarea Analizei Cost - Beneficiu, elaborată în conformitate cu cerinţele Ghidului

 privind Analiza Cost Beneficiu a proiectelor de investiţii, întocmit de Comisia Europeană.

 **Etapa III**

 3.1.întocmire Cereri, Chestionare energetice si documente necesare obţinerii ATR;

 3.2. întocmire Studiu de Soluţie pentru stabilirea soluţiei de racordare la RED.

Alte responsabilități ce vor fi prestate de ofertant:

1. Elaborarea Devizului General și actualizarea lui ori de cate ori este necesar
2. Sprijin in verificarea documentației tehnico economice de către verificatori atestați
3. Susținerea documentației tehnico economice pentru aprobarea în CTE al CJ Botoșani a indicatorilor tehnico-economici
4. Raspuns la solicitarile de clarificari pentru depunerea cererii de finanțare si sprijin pe parcursul solicitărilor de clarificări până la aprobare.

3.2. Prestatorul va asigura asistență tehnică Achizitorului pe toată durata contractului de execuție a lucrărilor la obiectivul de investiție, chiar și în cazul în care lucrările se vor executa pe durata mai multor ani, fără ca aceste servicii, să reprezinte costuri suplimentare, față de prețul convenit în prezentul contract, pentru Achizitor.

3.3. Achizitorul se obligă să plătească prețul convenit în prezentul contract pentru serviciile prestate în mod corespunzător și în deplină concordanță cu termenii și condițiile prezentului Contract, precum și cu prevederile legale aplicabile.

**Art. 4. PREȚUL CONTRACTULUI**

4.1.Prețul total convenit pentru îndeplinirea contractului, plătibil prestatorului de către achizitor, conform graficului de plăți, este de \_\_\_\_\_\_\_\_ lei, fără TVA, la care se adaugă TVA în valoare de \_\_\_\_\_\_\_\_\_\_ lei, prețul total al contractului fiind de \_\_\_\_\_\_\_\_ lei.

4.2.În conformitate cu Formularul - Centralizator de prețuri anexat la Formularul de ofertă, preţul convenit pentru îndeplinirea contractului este după cum urmează:

| **Activitate** |  **Valoare** **lei fără TVA** | **Valoare**  **TVA** | **Valoare totala** **lei cu TVA** |
| --- | --- | --- | --- |
| **ETAPA I: Elaborarea SF** |  |  |  |
| 1.1.Tema de proiectare |  |  |  |
| 1.2.Studii topografice vizat OCPI |  |  |  |
| 1.3.Studii geotehnice (inclusiv verificarea la exigența Af) |  |  |  |
| 1.4.Documentații pentru obținere avize, acorduri, autorizații + taxe |  |  |  |
| 1.5.Evaluarea Impactului asupra Mediului |  |  |  |
| 1.6.STUDIUL DE FEZABILITATE |  |  |  |
| **ETAPA II:**  |  |  |  |
| 2.1.Realizarea Analizei Cost - Beneficiu |  |  |  |
|  |  |  |  |
| **ETAPA III:**  |  |  |  |
| 3.1.întocmire Cereri, Chestionare energetice si documente necesare obţinerii ATR |  |  |  |
| 3.2. întocmire Studiu de Soluţie pentru stabilirea soluţiei de racordare la RED |  |  |  |
|  |  |  |  |
| Total activități  Lei fără TVA |  |  |  |
| Valoare TVA |  |  |  |
| **Total valoare ofertata**  **Lei cu TVA** |  |  |

4.3. Prețul aferent etapelor rămâne ferm pe toată durata contractului.

**Art. 5. DURATA CONTRACTULUI**

5.1. Prezentul contract intră în vigoare la data semnării de către ambele părţi şi operează valabil între părţi de la data intrării sale în vigoare şi până la epuizarea convențională sau legală a oricărui efect pe care îl produce.

5.2 Durata prestării serviciilor aferente primelor două etape începe la data înscrisă în ordinul de începere a prestării serviciilor și încetează la data la care expiră termenul prevăzut pentru predarea documentelor prevăzute în etapa I și etapa II și etapa III.

* 1. Termenul de predare al documentelor solicitate este:

-10 **zile calendaristice** de la data înscrisă în ordinul de începere a prestării serviciilor, emis de către achizitor**, pentru Etapa I si Etapa II**

**-60 zile** calendaristice de la data înscrisă în ordinul de începere a prestării serviciilor, emis de către achizitor, **pentru** **Etapa III .**

5.5. Termenul pentru începerea îndeplinirii obligațiilor contractuale de către Prestator, pentru fiecare etapă în parte, începe la data înscrisă în ordinul de începere a prestării serviciilor de către Autoritatea contractantă și este condiționat de constituirea anterioară a garanției de bună execuție.

5.7. Intervenția unei situații ce poate determina imposibilitatea temporară a Prestatorului de executare a obligațiilor contractuale îl obligă la informarea promptă a Achizitorului. Informarea Achizitorului va fi însoțita de documente justificative relevante care demonstrează situația de fapt.

5.8. Perioada în care durata de prestare a serviciilor se suspendă în mod justificat, duce la prelungirea Duratei de prestare a serviciilor. Prelungirea se face numai prin act adițional.

**Art. 6.DOCUMENTELE CONTRACTULUI**

6.1 Documentele contractului sunt:

a) caietul de sarcini și clarificările survenite pe parcursul derulării achiziției directe;

b) propunerea tehnică;

c) propunerea financiară;

d) graficul de prestare;

e) contractele de subcontractare, dacă este cazul;

f) acord de asociere dacă este cazul;

g) angajamentul ferm de susținere din partea unui terț, dacă este cazul.

h) instrumentul de garantare pentru constituirea garanției de bună execuție;

**Art. 7. OBLIGAȚIILE PRINCIPALE ALE PRESTATORULUI**

7.1. Prestatorul se obligă să presteze serviciile cu profesionalismul și promptitudinea cuvenite angajamentului asumat, la standardele și sau performanțele prezentate în propunerea tehnică, anexă la contract, cu cerințele din caietul de sarcini și clauzele prezentului contract.

7.2. Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

7.3. Prestatorul se obligă să despăgubească achizitorul împotriva oricăror:

i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile achiziționate

ii) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de achizitor.

7.4. Prestatorul are obligația de a pune la dispoziția MDLPA sau oricărui alt organism abilitat să verifice modul de utilizare a finanțării nerambursabile, la cerere și în termen, documentele solicitate și asigură toate condițiile pentru efectuarea verificărilor la fața locului.

7.5. În cazul în care organismele abilitate să verifice modul de utilizare a finanțării nerambursabile constată că serviciile care fac obiectul prezentului contract nu au fost prestate sau au fost prestate necorespunzător, prestatorul se obligă să remedieze pe cheltuiala sa toate serviciile în cauză, fără nicio o sumă suplimentară, față de valoarea prezentului contract.

7.6. Prestatorul se obligă să înscrie pe facturile depuse la sediul achizitorului în vederea decontării, numărul contractului în baza căruia au fost emise precum și denumirea proiectului.

7.7. În cazul în care serviciile prestate în baza contractului nu corespund standardelor de calitate solicitate de achizitor și/sau prevăzute de lege, prestatorul se obligă să asigure refacerea/retransmiterea lor astfel încât acestea să respecte standardele menționate anterior, fără alte cheltuieli pentru autoritatea contractantă.

7.8. Prestatorul va fi responsabil pentru orice viciu/necorelare/neconcordanță sau omisiune a proiectului elaborat potrivit prevederilor prezentului contract și de asemenea va fi responsabil pentru încălcarea, la realizarea proiectelor, a oricărui brevet sau drept de autor.

7.9. Prestatorul va depune toate diligențele necesare şi va acționa în cel mai scurt timp posibil, pentru a da curs solicitărilor venite din partea achizitorului, solicitări ce rezultă din natura prezentului contract, inclusiv, dar fără a se limita la obligația ce îi revine de a răspunde la solicitările de clarificare ale achizitorului. Termenul de răspuns la solicitări nu va depăși 5 zile.

7.10. Dacă pe parcursul derulării contractului vor interveni modificări în ceea ce privește forma juridică a prestatorului, schimbarea sediului social al acestuia, etc., prestatorul se obligă să comunice achizitorului acest lucru, în scris, în termen de 5 zile de la survenirea acestor modificări.

**Art. 8. OBLIGAȚIILE PRINCIPALE ALE ACHIZITORULUI**

8.1. Achizitorul se obligă să recepționeze documentațiile realizate în baza prezentului contract, dacă acestea corespund cerințelor din caietul de sarcini și din actele normative în vigoare.

8.2. Procesul verbal de recepție a documentațiilor nu va exonera Prestatorul de răspunderea pentru viciile cauzate de realizarea necorespunzătoare a acestora.

8.3. Plata facturilor se va face în termenele prevăzute art. 9, raportat la data prestării efective a serviciilor și recepției acestora. Dacă Achizitorul nu onorează facturile în termenele prevăzute de lege, Prestatorul are posibilitatea de a urmări realizarea drepturilor sale în condițiile stabilite de legile în vigoare și de prezentul contract.

8.4. Achizitorul are obligația de a furniza Prestatorului toate informațiile disponibile, necesare pentru elaborarea și verificarea documentațiilor.

8.5. Achizitorul se obligă să plătească prețul către Prestator în termenul și condițiile convenite în prezentul contract.

**Art. 9. MODALITĂȚI DE PLATĂ**

9.1. Autoritatea Contractantă se obligă să plătească preţul către contractant în termen de cel mult 30 de zile calendaristice de la recepţia serviciilor furnizate, conform art. 6 alin. 1 lit. c) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

9.2. Plata serviciilor se va face etapizat conform ofertei financiare, pe baza facturilor emise de prestator și a procesului-verbal de recepţie, astfel:

- plata aferentă serviciilor Etapei I se va efectua după recepția acestora;

- plata aferentă serviciilor Etapei II se va efectua după recepția acestora.

- plata serviciilor aferente Etapei III, se va efectua după după recepția acestora.

**Art. 10. SANCȚIUNI PENTRU NEÎNDEPLINIREA CULPABILĂ A OBLIGAȚIILOR**

10.1. În cazul în care, din vina sa exclusivă, Prestatorul nu prestează, prestează cu întârziere sau necorespunzător obligațiile asumate prin prezentul contract, atunci Achizitorul are dreptul de a percepe dobânzi penalizatoare, în sumă echivalentă cu o cotă procentuală de 0,1% din valoarea aferentă serviciilor neprestate, prestate cu întârziere sau necorespunzător, pentru fiecare zi de întârziere, până la îndeplinirea efectivă a obligațiilor sau, dacă este cazul, până la rezilierea contractului.

10.2. În cazul în care, din vina sa exclusivă, Achizitorul nu onorează facturile la termenul convenit, atunci Prestatorul are dreptul de a calcula și percepe dobânzi penalizatoare în cuantum echivalent cu o cotă procentuală din valoarea plăților neefectuate, respectiv 0,1% pe fiecare zi de întârziere până la îndeplinirea efectivă a obligațiilor sau, dacă este cazul, până la rezilierea contractului.

10.3. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul reziliat de drept și de a pretinde plata de daune-interese constând în prejudiciul încercat și beneficiul nerealizat, fără nici o altă formalitate și fără intervenția instanței.

10.4 Prestatorul poate pretinde daune interese pentru toate cheltuielile făcute pentru recuperarea creanței, în condițiile neexecutării la timp a obligației de plată de către achizitor.

10.5. Fără a aduce atingere drepturilor prevăzute la art. 10.4, dacă sunt întrunite condiţiile întârzierii la plată, Prestatorul poate pretinde Achizitorului plata contravalorii în lei la data plăţii a sumei de 40 euro, reprezentând daune-interese suplimentare minimale.

10.6. Achizitorul îşi rezervă dreptul de a renunţa oricând la contract, printr-o notificare scrisă, adresată Prestatorului, fără nicio compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului, numai dacă serviciile prestate până la această dată sunt utile și pot fi folosite de către Achizitor.

10.7. În cazul în care din culpa Prestatorului, Achizitorul suferă prejudicii (corecţii financiare ale proiectului determinate de rezultatul prestaţiilor cuprinse în acest contract, penalităţi de întârziere, declararea ca neeligibile a unor sume din prezentul contract, fie datorate întârzierii în prestarea contractului, fie datorită neîndeplinirii oricăror altor obligaţii asumate prin contract, îndeplinirii necorespunzătoare a obligațiilor asumate, etc), chiar dacă acestea sunt ulterioare recepţiei serviciilor care fac obiectul prezentului contract, recepţiei la terminarea lucrărilor, respectiv recepţiei finale a lucrărilor, Prestatorul se obligă să suporte în totalitate sumele aferente acestor prejudicii.

10.8. În cazul în care, din culpa Prestatorului, Achizitorul pierde finanțarea aferentă lucrărilor de execuție proiectate, Prestatorul va suporta daune interese de valoare egală cu cuantumul finanțării pierdute de Achizitor pentru execuția lucrărilor la obiectivul de investiție, calculate la data formulării pretenției.

10.9. Daunele interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor interese depășește cuantumul garanției de bună execuție, Prestatorul are obligația de a plăti diferența în termen de 5 zile de la notificarea comunicată de către Achizitor.

**Art. 11.GARANȚIA DE BUNĂ EXECUȚIE A CONTRACTULUI**

11.1. Garanția de bună execuție, conform prevederilor art. 40 aliniat (1) - (2) din H.G. nr. 395/2016, se constituie,  în cuantum de 10% din valoarea contractului fără TVA, prin virament bancar, printr-un instrument de garantare emis de o instituție de credit din România sau din alt stat sau de o societate de asigurări, în condițiile legii.

11.2. În situația în care părțile convin prelungirea termenului contractat,  pentru orice motiv (inclusiv forța majoră), Prestatorul are obligația de a prelungi valabilitatea garanției  de bună execuție, în maxim 5 zile de la data intrării în vigoare a actului adițional.

11.3. Prestatorul are obligația de a constitui garanția de bună execuție în termen de 5 zile lucrătoare de la semnarea și înregistrarea prezentului contract.

11.4. Achizitorul va putea executa integral sau parțial garanția de bună execuție, în limita prejudiciului creat, dacă prestatorul nu își execută, execută cu întârziere sau execută necorespunzător obligațiile asumate prin prezentul contract. Achizitorul va notifica prestatorului executarea garanției, precizând totodată obligațiile care nu au fost respectate.

11.5. În situația în care pe perioada derulării prezentului contract este executată garanția de bună-execuție parțial sau în întregime, Prestatorul este obligat ca în termen de maximum 5 zile de la data executării acesteia să reîntregească garanția în cauză.

11.6. Restituirea garanției de bună execuție a contractului se va face în conformitate cu prevederile art. 42 din H.G. nr. 395/2016.

**CLAUZE SPECIFICE**

**Art. 12. ÎNCEPERE, ÎNTÂRZIERI, SUSPENDARE**

12.1. Termenul pentru începerea îndeplinirii obligațiilor contractuale de către prestator, pentru fiecare etapă în parte, curge de la data înscrisă în ordinul de începere a prestării serviciilor de către achizitor, care este condiționat de constituirea anterioară a garanției de bună execuție.

12.2. În cazul în care Prestatorul suferă întârzieri datorate în exclusivitate achizitorului, părțile vor stabili de comun acord prelungirea perioadei de prestare a serviciului, fără vreo obligație suplimentară de orice natură din partea achizitorului, prin semnarea unui act adițional.

12.3. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părți, termen care se calculează de la data prevăzută pentru începerea prestării serviciilor. Prestarea serviciilor la termenele specificate este considerată de către părți o condiție esențială a prezentului contract.

12.4. În cazul în care există motive de întârziere ce nu se datorează nici direct, nici indirect Prestatorului, acesta poate solicita prelungirea perioadei de prestare a serviciilor sau a oricărei faze a acestora. În cazul în care achizitorul consideră justificată solicitarea și prelungirea nu ar cauza întârzieri semnificative, respectiv nu ar influența în mod negativ îndeplinirea obligațiilor legale sau contractuale ale achizitorului, decurgând din contracte cu terțe persoane, Părțile vor revizui, de comun acord, perioada de prestare și vor semna un act adițional.

12.5. În cazul în care prelungirea nu este posibilă fără a cauza daune de orice natură achizitorului sau a-i crea dificultăți în îndeplinirea altor obligații, inclusiv față de terțe persoane, Prestatorul va face tot posibilul pentru a se încadra în termenele inițiale, inclusiv efectuarea de ore suplimentare, angajarea de personal suplimentar etc., fără a avea pretenții financiare suplimentare față de achizitor.

12.6. Dacă pe parcursul îndeplinirii contractului, Prestatorul nu respectă graficul de prestare sau există riscul de a nu se încadra în acest grafic, Prestatorul are obligația de a notifica în scris acest lucru imediat achizitorului. Modificarea datei/perioadelor de prestare asumate în graficul de prestare se face numai cu acordul părților, prin act adițional.

12.7. Cu excepția cazului de forță majoră și în afara cazului în care achizitorul este de acord cu o prelungire a duratei de prestare, o întârziere în îndeplinirea contractului dă dreptul Achizitorului de a solicita penalități de întârziere Prestatorului potrivit prevederilor prezentului contract.

12.8. În cazul în care, din culpa Prestatorului, achizitorul pierde finanțarea aferentă proiectului, Prestatorul va suporta daune/prejudicii de valoare egală cu cuantumul finanțării primite de achizitor pentru obiectul acestui contract, calculat la data formulării pretenției.

**Art. 13. RECEPȚII, RAPOARTE, VERIFICĂRI**

13.1. Achizitorul, prin reprezentații săi, are dreptul de a inspecta și/sau verifica modul de prestare a serviciilor pentru a stabili conformitatea lor cu standardele solicitate de acesta și dacă este cazul de lege.

13.2. Dacă vreunul din serviciile inspectate verificate nu corespunde specificațiilor, Achizitorul are dreptul să îl respingă, iar prestatorul are obligația, fără a modifica prețul contractului de a reface/modifica serviciile prestate astfel încât acestea să respecte standardele de calitate stabilite de achizitor și/sau de lege.

13.3. Constituie recepția documentațiilor tehnice, următoarele:

-PV de predare primire a documentațiilor, întocmit de prestator;

-Referatele verificatorilor, obligația în sarcina AC;

-Avizul CTE (faza SF);

-Procesul verbal de recepție întocmit de Autoritatea Contractantă.

13.4 Documentațiile vor fi predate pe bază de proces verbal de predare-primire semnat de ambele părți iar componența acesteia va fi conform prevederilor prezentului contract și caietului de sarcini. Procesele-verbale de recepție a documentațiilor, nu vor exonera prestatorul de răspunderea pentru viciile de proiectare cauzate de realizarea necorespunzătoare a documentației.

13.5. Procesele-verbale de recepție se vor semna după obținerea avizului CTE și soluționarea eventualelor neconcordanțe și neconformități ale documentației. Studiul de soluţie trebuie predat cu avizul operatorului de distribuţie.

13.6. În cazul în care prestatorul întârzie prestarea serviciilor sau dacă nu își îndeplinește îndatoririle prevăzute în contract, achizitorul este îndreptățit să-i fixeze un termen până la care activitatea să intre în normal și să îl avertizeze că, în cazul neconformării, la expirarea termenului stabilit vor deveni incidente prevederile art.10.1. sau, dacă este cazul va rezilia contractul.

13.7. În cazul în care, în cadrul procedurii de recepţie, se fac observaţii, Prestatorul va proceda la refacerea, completarea/modificarea referatelor/documentației în conformitate cu solicitările Achizitorului fără a modifica oferta financiară.

**Art. 14. TRANSMITEREA DOCUMENTELOR**

14.1. Prestatorul are obligația de a transmite documentele întocmite cu privire la prezentul contract la sediul achizitorului fără a modifica prețul contractului.

14 2. Prestatorul este responsabil de întocmirea documentelor și rapoartelor, astfel cum sunt acestea precizate în prezentul contract și în caietul de sarcini, care vor fi înaintate autorității contractante, pe baza cărora se vor solicita la rambursare plățile efectuate pentru toate serviciile prestate în cadrul proiectului.

14.3. Prestatorul are obligația de a transmite documentele pe suport de hârtie semnată și însușită de persoanele abilitate, precum și în format electronic pe suport optic (CD/DVD), conform precizărilor din caietul de sarcini.

**Art. 15. CLAUZE GENERALE REFERITOARE LA PROTECȚIA DATELOR CU CARACTER PERSONAL**

15.1. Prestatorul colectează și prelucrează datele personale ale Achizitorului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

15.2. În procesul de prelucrare a datelor cu caracter personal. Prestatorul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.

15.3. Scopul prelucrării: Datele cu caracter personal ale Achizitorului, comunicate în cadrul prezentului contract, vor fi prelucrate de Prestator în scopul executării prezentului contract la care Achizitorul este parte contractantă.

15.4. Categorii de date: Datele cu caracter personal colectate și prelucrate în vederea executării prezentului contract sunt următoarele: (de ex.: nume și prenume, adresa, serie și număr carte de identitate, cod numeric personal, număr de telefon/fax, adresa de poștă electronică, cod bancar).

15.5. Datele personale ale Achizitorului, comunicate în cadrul prezentului contract, pot fi comunicate de Prestator instituțiilor publice, în conformitate cu obligațiile legale care îi revin acestuia.

15.6. În situația în care este necesară prelucrarea datelor personale ale Achizitorului în alte scopuri decât cele prevăzute la art. 15.3, Prestatorul va informa Achizitorul și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

15.7. Prestatorul asigură dreptul Achizitorului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

15.8. Datele personale ale Achizitorului sunt păstrate de către Prestator pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

**Art. 16. AMENDAMENTE**

16.1. Părțile contractante au dreptul, pe durata contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele legitime ale acestora.

16.2. Prevederile prezentului articol nu se aplică acelor clauze pentru a căror modificare legea impune îndeplinirea unor condiții speciale atât timp cât aceste condiții nu sunt îndeplinite.

**Art. 17. ÎNCETAREA CONTRACTULUI**

17.1.Prezentul contract încetează în următoarele situații :

a) prin executarea  de către ambele părți a  tuturor obligațiilor ce le revin conform prezentului contract și legislației aplicabile;

b) prin acordul părților  consemnat în scris;

c) prin reziliere, în cazul în care una  din părți  nu își execută  sau execută necorespunzător  obligațiile contractuale;

d) prin ajungere la termen.

17.2.În situația rezilierii, totale/parțiale din cauza neexecutării/executării parțiale de către Prestator  a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

17.3. În situația în care  executarea parțiala a obligațiilor contractuale face imposibilă realizarea obiectului contractului în integralitatea sa, chiar dacă a fost recepționată o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract .

17.4.Rezilierea prezentului contract nu va avea niciun efect asupra obligațiilor deja scadente între părțile contractante.

17.5.Părțile sunt de drept în întârziere prin simplul fapt al nerespectării clauzelor prezentului contract.

17.6.Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denunțării.

17.7.Fără a aduce atingere dispozițiilor dreptului comun privind încetarea contractului  sau dreptului achizitorului de a solicita constatarea nulității absolute, în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

a) Prestatorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;

b) contractul nu trebuia să fie atribuit prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

17.8.Achizitorul poate proceda la rezilierea unilaterală a contractului, fără efectuarea vreunei alte formalități şi fără intervenția instanței de judecată, în situația în care prestatorul subcontractează sau cesionează cu încălcarea prevederilor legislației în vigoare, drepturile şi obligațiile sale.

17.9.Daunele interese pe care Achizitorul este în drept să le pretindă de la Prestator se rețin din garanția de bună execuție. Dacă valoarea daunelor interese depășește cuantumul garanției de bună execuție, Prestatorul are obligația de a plăti diferența în termen de 10 zile de la notificarea Achizitorului.

**Art. 18. ASIGURĂRI**

18.1 Prestatorul are obligația de a încheia, conform legislației în vigoare, o asigurare de răspundere civilă profesională, înainte de începerea prestării serviciilor contractate. Asigurarea se va emite de către o agenție de asigurare autorizată iar contravaloarea primelor de asigurare va fi suportată de către Prestator.

**Art. 19. FORȚA MAJORĂ**

19.1. Forța majoră este constatată de o autoritate competentă.

19.2. Forța majoră exonerează părțile contractante de îndeplinirea obligațiilor asumate prin prezentul Contract, pe toată perioada în care aceasta acționează.

19.3. Îndeplinirea Contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

19.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție în vederea limitării consecințelor.

19.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

19.6. Dacă forța majoră acționează sau se estimează că va acționa o perioadă mai mare de 45 de zile, oricare dintre părți va avea dreptul să notifice celeilalte părți încetarea de plin drept a prezentului contract, fără ca vreuna dintre ele să poată pretinde celeilalte daune-interese.

**Art. 20** **DREPTURI DE AUTOR ȘI PROPRIETATE INTELECTUALĂ**

20.1.Prin semnarea prezentului contract, prestatorul acordă achizitorului licență permanentă, transferabilă, neexclusivă și scutită de taxă de redevență, pentru a copia, folosi și transmite documentele elaborate de prestator inclusiv efectuarea și folosirea modificărilor acestora.

20.2.Prin semnarea prezentului contract prestatorul înțelege să transmită achizitorului dreptul de a utiliza documentațiile realizate în temeiul prezentului contract în relații cu terții, în vederea actualizării sau readaptării documentațiilor dacă se constată schimbări fată de condițiile inițiale din timpul proiectării.

20.3.Drepturile de autor precum și drepturile de proprietate intelectuală asupra documentației tehnico economice întocmită se transfera integral beneficiarului, odată cu plata serviciilor.

**Art. 21. CESIUNEA**

21.1. Prestatorului îi este permisă doar cesiunea creanțelor născute din prezentul contract și numai cu acordul scris al Achizitorului.

21.2. Obligațiile născute din prezentul contract, rămân în sarcina parților contractante, astfel cum au fost stipulate și asumate inițial.

**Art. 22. SUBCONTRACTAREA ŞI TERŢUL SUSŢINĂTOR**

22.1. Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

22.2. Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi, care se constituie în anexe la contract.

22.3. Prestatorul este pe deplin răspunzător faţă de Achizitor de modul în care subcontractantul îndeplinește contractul.

22.4. Subcontractantul este pe deplin răspunzător faţă de Prestator de modul în care îşi îndeplineşte partea sa din contract.

22.5. Prestatorul poate schimba oricare subcontractant numai cu acordul Achizitorului, dacă acesta nu şi-a îndeplinit partea sa din contract. Schimbarea subcontractantului nu va determina schimbarea prețului contractului şi va fi notificată achizitorului.

22.6. Terţul susţinător este o persoană fizică/juridică ce nu figurează ca parte a contractului de achiziţie publică, decât în măsura în care prin angajamentul ferm intervenit între două entităţiare drepturi sau obligaţii izvorâte din angajamentul respectiv. Angajamentul ferm reprezintă o înţelegere scrisă prin care se instituie obligaţii în sarcina părţilor semnatare şi faţă de Achizitor în cazul neîndeplinirii obligaţiilor de către Prestator.

22.7. În cazul în care Prestatorul este în imposibilitatea derulării contractului pentru partea de contract pentru care a primit susţinere din partea unui terţ, susţinere demonstrată printr-un angajament ferm, terţul este obligat prin actul juridic încheiat să substituie respectivul Prestator, pentru a duce la îndeplinire acea parte a contractului ce face obiectul respectivului angajament ferm. Prin urmare, Prestatorul va depune toate diligenţele pentru a implica terţul susţinător în derularea contractului, în situaţia în care va întâmpina dificultăţi în implementarea acestuia.

22.8. Achizitorul este îndreptăţit să solicite orice daune/penalități împotriva terţului susţinător, pentru nerespectarea obligaţiilor asumate prin angajamentul ferm.

**Art. 23. SOLUȚIONAREA LITIGIILOR**

23.1. Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

23.2. Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din România.

**Art. 24. COMUNICĂRI**

24.1. Orice comunicare între părți, referitoare la îndeplinirea prezentului contract, trebuie să fie transmisă în scris.

24.2. Orice document scris trebuie înregistrat atât în momentul transmiterii, cât și în momentul primirii. Neînregistrarea unui document de către contractant nu va afecta valabilitatea acestuia atât timp cât el a fost transmis de achizitor la adresa indicată în prezentul contract la art. “Părți contractante” și există confirmarea de primire.

24.3. Comunicările între părți se pot face și prin telefon, fax sau e-mail, sub condiția confirmării în scris a primirii comunicării și a conținutului acesteia

**Art. 25. LIMBA CARE GUVERNEAZĂ CONTRACTUL**

25.1. Limba care guvernează contractul este limba română.

**Art. 26. LEGEA APLICABILĂ CONTRACTULUI**

26.1. Contractul va fi interpretat conform legilor din România.

**Art. 27. CLAUZE FINALE**

27.1. Încetarea prezentului contract nu va avea ca efect degrevarea de obligații a părților în cazul în care, prin lege sau prin natura lor, obligațiile respective rămân în vigoare și după încetarea contractului.

27.2. De asemenea, părțile rămân răspunzătoare în limita termenelor legale de prescripție pentru orice fapte/acte întreprinse de către acestea pe perioada desfășurării contractului și ale căror rezultate apar după încetarea efectelor contractului dacă ele sunt de natură să prejudicieze interesele și drepturile legitime ale celeilalte părți.

27.4. În situația în care una sau mai multe prevederi din prezentul contract devin, din orice motiv, neexecutabile, ilegale sau în altfel invalide în orice privință, în baza legilor ce guvernează prezentul contract, celelalte prevederi ale prezentului contract, rămân valabile. Contractul va fi interpretat ca și când prevederile neexecutabile, ilegale sau invalide nu ar fi fost incluse în acesta.

**Art. 28. VERIFICAREA DE CĂTRE ORGANISMELE CE ŞI/SAU ROMÂNE**

28.1. Prestatorul va furniza oricărei persoane autorizate de către Achizitor, Oficiului European şi/sau Român Antifraudă, Comisiei Europene sau Curţii Europene sau Române de Auditori, orice informaţie în legătură cu serviciile prestate.

28.2. Prestatorul va permite Comisiei Europene, Biroului European Antifraudă şi Curţii Europene a Auditorilor să verifice, examinând pe loc documentele originale şi să conducă un audit complet, dacă e necesar, pe baza documentelor justificative de înregistrare în contabilitate, a documentelor contabile şi a oricăror alte documente relevante pentru finanţarea proiectului. Aceste verificări se pot face până la 5 ani după realizarea plăţii finale.

28.3. În plus, Achizitorul va permite Biroului European Antifraudă să realizeze verificări imediate/pe loc în concordanţă cu procedurile stabilite în legislaţia Comunităţii Europene pentru protejarea intereselor financiare ale Comunităţii Europene împotriva fraudei şi altor nereguli.

28.4. În acest scop, Prestatorul va asigura accesul personalului sau agenţilor Comisiei Europene, ai Biroului European Antifraudă şi ai Curţii Europene a Auditorilor în locurile unde contractul se îndeplineşte, inclusiv la sistemul de informare de care dispune, şi, de asemenea, la toate documentele şi bazele de date privitoare la executarea prezentului contract, să ia toate măsurile pentru a le uşura munca.

28.5. Accesul permis agenţilor Comisiei Europene, ai Biroului European Anticorupţie şi ai Curţii Europene a Auditorilor trebuie să se realizeze având la bază confidenţialitatea şi respectul faţă de terţi, fără a aduce prejudicii obligaţiilor ce le revin conform legilor.

28.6. Documentele trebuie să fie accesibile şi arhivate în aşa fel încât să uşureze examinarea lor.

28.7. Prestatorul are obligaţia de a informa Achizitorul cu privire la locul exact de arhivare a documentelor contractului.

Părțile au înțeles să încheie prezentul contract astăzi .......................... în ................exemplare, câte două pentru fiecare parte.

|  |  |
| --- | --- |
| Achizitor,............................*(semnătură autorizată)**LS* | Prestator,..............................*(semnătură autorizată)**LS* |